ก.ล.ต. ปรับเกณฑ์ข้อมูลเสนอขาย DW เน้นกระชับ-เข้าใจง่ายเพื่อนักลงทุน
ก.ล.ต. ปรับเกณฑ์ข้อมูลเสนอขาย DW เน้นกระชับ-เข้าใจง่ายเพื่อนักลงทุน
ก.ล.ต. ปรับเกณฑ์ข้อมูลเสนอขาย DW เน้นกระชับ-เข้าใจง่ายเพื่อนักลงทุน
16 ก.ย. 2562

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ได้ปรับปรุงหลักเกณฑ์การเปิดเผย สรุปข้อมูลสำคัญในการเสนอขายใบสำคัญแสดงสิทธิอนุพันธ์ (แบบ Factsheet DW) เพื่อทำให้เนื้อหากระชับเข้าใจง่าย สอดคล้องกับพฤติกรรมของผู้ลงทุน และสอดรับกับมาตรฐานสากล โดยแบบ Factsheet DW ยังเพิ่มข้อมูลให้รองรับหลักทรัพย์อ้างอิง ประเภทหุ้นที่ออกโดยบริษัทต่างประเทศ และดัชนีหลักทรัพย์ต่างประเทศ โดยมีผลตั้งแต่วันที่ 16 กันยายน 2562
ทั้งนี้ การปรับปรุงเกณฑ์ดังกล่าวจะมีส่วนสำคัญที่ทำให้ระบบ DW One-stop service ซึ่ง ก.ล.ต. และตลาดหลักทรัพย์แห่งประเทศไทยได้ริเริ่มร่วมกันโดยรวมระบบของทั้งสองหน่วยงานให้เป็นระบบเดียว
เพื่อเพิ่มประสิทธิภาพของกระบวนการยื่นคำขออนุญาตออกเสนอขายใบสำคัญแสดงสิทธิอนุพันธ์ แก้ปัญหาความซ้ำซ้อนของการทำงานระหว่างหน่วยงาน ลดการนำข้อมูลเข้าหลายระบบ เพิ่มความสะดวก ลดเวลาเข้าซื้อขายในตลาด (time to market) ซึ่งระบบ DW One-stop service จะเริ่มใช้งานได้ในวันที่ 16 กันยายน 2562โดยรองรับการทำ machine readable และ open API